CELEX: 22004D0110
Language: hr
Date: 2004-07-09 00:00:00
Title: Odluka Zajedničkog odbora EGP-a br. 110/2004 od 9. srpnja 2004. o izmjeni Priloga XVII. (Intelektualno vlasništvo) Sporazumu o EGP-u

11/Sv. 98
            
            
               HR
            
            
               Službeni list Europske unije
            
            
               154
            
         22004D0110
   
               L 376/45
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 110/2004
   od 9. srpnja 2004.
   o izmjeni Priloga XVII. (Intelektualno vlasništvo) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XVII. Sporazumu je izmijenjen Sporazumom o sudjelovanju Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike u EGP-u, koji je potpisan 14. listopada 2003. u Luxembourgu (1).
            
         
               (2)
            
            
               Direktiva 2001/29/EZ Europskog parlamenta i Vijeća od 22. svibnja 2001. o usklađivanju određenih aspekata autorskog i srodnih prava u informacijskom društvu (2), kako je ispravljena u SL L 6, 10.1.2002., str. 70. treba se unijeti u Sporazum,
            
         ODLUČIO JE:
   Članak 1.
   Prilog XVII. Sporazumu mijenja se kako slijedi:
   
               1.
            
            
               U točku 7. (Direktiva Vijeća 92/100/EEZ) i u točku 9. (Direktiva Vijeća 93/98/EEZ) ispred prilagođenoga teksta dodaje se sljedeće:
               „ , kako je izmijenjeno i dopunjeno:
               
                           —
                        
                        
                           
                              32001 L 0029: Direktivom 2001/29/EZ Europskog parlamenta i Vijeća od 22. svibnja 2001. (SL L 167, 22.6.2001., str. 10.), kako je ispravljena u SL L 6, 10.1.2002., str. 70.”
                        
                     
         
               2.
            
            
               Iza točke 9.d (Direktiva 98/44/EZ Europskog parlamenta i Vijeća) umeće se sljedeća točka:
               
                           „9.e
                        
                        
                           
                              32001 L 0029: Direktiva 2001/29/EZ Europskog parlamenta i Vijeća od 22. svibnja 2001. o usklađivanju određenih aspekata autorskog i srodnih prava u informacijskom društvu (SL L 167, 22.6.2001., str. 10), kako je ispravljena u SL L 6, 10.1.2002., str. 70.
                        
                     Odredbe ove Direktive se za potrebe ovog Sporazuma čitaju sa sljedećom prilagodbom:
               Države članice EFTA-e pozvane su da pošalju svoje predstavnike na sastanke Kontaktnog odbora.”
            
         Članak 2.
   Tekst Direktive 2001/29/EZ, kako je ispravljena u SL L 6, 10.1.2002., str. 70 na islandskom i norveškom jeziku, koji se objavljuju u Prilogu EGP-a Službenog lista Europske unije, vjerodostojan je.
   Članak 3.
   Ova Odluka stupa na snagu 10. srpnja 2004., pod uvjetom da su sve obavijesti na temelju članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku EGP-a i Prilogu EGP-a Službenog lista Europske unije.
   
      Sastavljeno u Bruxellesu 9. srpnja 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 130, 29.4.2004., str. 3.
   
      (2)  SL L 167, 22.6.2001., str. 10.
   
      (3)  Ustavni zahtjevi su navedeni.